# ПРИЛОГ 1 – CREATIVE COMMONS ЛИЦЕНЦЕ

**УПУТСТВО ЗА БИРАЊЕ ЛИЦЕНЦЕ**

***Creative Commons* лиценце** (https://creativecommons.org/share-your-work/) су стандардизоване бесплатне лиценце којима аутор уступа право искоришћавања свог ауторског дела. Лиценцама се дефинишу услови под којима се објављено дело сме користити, а да то не представља повреду ауторског права. Избором једне од седам лиценци аутори одређују на који начин и у ком обиму корисници могу искоришћавати ауторско дело. Овај систем лиценци развила је непрофитна организација ***Creative Commons***и он се данас примењује као стандард у дигиталним репозиторијумима и у издаваштву у отвореном приступу.

**Лиценце могу бити:**

1. **Attribution (скраћено CC BY)** – у преводу „Ауторство”, представља једну од најфлексибилнијих лиценци и дозвољава коришћење дела (дистрибуцију, ремикс, прераду и комерцијално коришћење дела) само уколико се правилно цитира име аутора.

2. **Attribution-ShareAlike (скраћено CC BY-SА)** – у преводу „Ауторство - Делити под истим условима”, као што сам назив каже, за разлику од претходне лиценце ова лиценца дозвољава коришћење дела само уколико се правилно цитира име аутора и ако се прерада лиценцира под истим условима као и оригинални рад. Ову лиценцу користи пројекат Википедија.

3. **Attribution-NoDerivs (скраћено CC BY-ND)** – у преводу „Ауторство - Без прерада”; ову лиценцу карактерише ове лиценце јесте да дозвољава дистрибуцију, комерцијално и некомерцијално коришћење ауторског дела, уколико се правилно цитира име аутора, под условом да се дело не сме мењати.

4. **Attribution-NonCommercial (скраћено CC BY-NC)** – у преводу „Ауторство - Некомерцијално”, ова врста CC лиценце дозвољава измену као и коришћење ауторског дела на некомерцијалан начин, уколико се правилно цитира име аутора, док прерада не мора бити лиценцирана на исти начин као и оригинални рад.

5. **Attribution-NonCommercial-ShareAlike (скраћено CC BY-NC-SA)** – у преводу „Ауторство-Некомерцијално - Делити под истим условима”; ова лиценца предстваља комбинацију друге и четврте лиценце, што значи да се дело сме прерађивати и користити у некомерцијалне сврхе, уколико се правилно цитира аутор дела и уколико се прерада лиценцира на исти начин као и оригинални рад.

6. **Attribution-NonCommercial-NoDerivs (скраћено CC BY-NC-ND)** - у преводу „Ауторство-Некомерцијално - Без прерада”; ова лиценца представља комбинацију треће и четврте лиценце, и најрестриктивнија је од свих лиценци јер је дозвољено само преузимање и дистрибуција дела, све док се правилно цитира аутор дела, али измена дела и комерцијално коришћење нису дозвољени.

**Процедура одабира CC лиценце**

Пре лиценцирања треба обратити пажњу на важне информације и услове лиценцирања, као што је чињеница да дело може лиценциранти само аутор или искључиви носилац ауторског права, док се туђа дела могу лиценцирати само уз прибављену сагласност свих аутора или носилаца права. Оно на шта даље треба обратити пажњу јесте да се CC лиценце употребљавају само за дела која су заштићена законом, а с обзиром на то да закон штити само начин на који су одређене чињенице/идеје уређене или изражене, саме идеје нису заштићене и самим тим не могу бити лиценциране CC лиценцом.

Министарство прописује да сви јавно доступни резултати архивирани у репозиторијумима морају бити заштићени машински читљивим *Creative Commons* (CC) лиценцама.

Сви радови објављени у публикацијама у златном отвореном приступу морају бити објављени под *Creative Commons* лиценцама.

Радови за које су трошкови објављивања у отвореном приступу плаћени јавним средствима морају бити објављени под слободном лиценцом. Лиценца CC BY је флексибилна и није је могуће променити у рестриктивнију, док је лиценца CC BY-NC-ND најрестриктивнија, али је подложна променама у мање рестриктивне.